প্রাচীণ বাংলার স্বাধীন রাজধানী ঐতিহাসিক সোনারগাঁও। রাজধানী ঢাকা থেকে মাত্র ২৪ কিঃমিঃ দূরে। বার ভূঁইয়াদের অন্যতম ঈসা খাঁ দীর্ঘদিন সোনারগাঁও শাষন করেছেন। সোনারগাঁও এর চারদিকে নদী দিয়ে ঘেরা ছিল বলে সহেজে সোনারগাঁওকে কোন শত্রু আক্রমন করতে পারতোনা। সোনারগাঁও এক সময় মসলিনের জন্যও জগত বিখ্যাত ছিল। মসলিনের বিকল্প জামদানী শাড়ী আপনি  তাতীদের সরাসরি তৈরী করতে দেখবেন কারুপল্লীর ভিতরে। এখানে দেখারমতো রয়েছে লোক ও কারুশিল্প ফাউন্ডেশন যাদুঘর এবং ফাউন্ডেশন চত্বর। লেকঘেরা ফাউন্ডেশন চত্বরে রয়েছে কারুপল্লী, নৌকা ভ্রমন ও টিকিট কেটে মাছ ধরার ব্যবস্থা। শীত মৌসুমে পর্যটকদের উপচে পড়া ভিড় থাকে। এছাড়া আপনি ঘুড়ে দেখতে পারেন ঐতিহাসিক পানাম নগর, সুলতান গিয়াস উদ্দীন আযম শাহের মাজার, পাঁচ পীরের মাজার, গোয়ালদী মসজিদ ও পরী বিবির দীঘি।